Den Tilsandede Kirke i Skagen kan andet end at tiltrække turister, der vil have et glimt af en kirke halvt opslugt af klitterne. For 11. år i træk præsenterer Verdensballetten sin spektakulære forestilling ved kirken. I år præsenterer Verdensballetten sin største sæson nogensinde med otte forestillinger fordelt over hele Danmark – her i blandt Skagen. Her kan publikum blandt andet lægge øjne og ører til verdens førende balletdansere, opera og klassisk musik med danske sangere og musikere. - Det er helt unikt at vi kan få disse store stjerner til Skagen og Nordjylland – ja at vi kan få dem til Danmark. Det er kunstnere i en kaliber, man kun oplever på de allerstørste scener ude i verden, og som i Skandinavien kun kan opleves hos Verdensballetten, siger operasanger og leder af Verdensballetten Jens-Chr. Wandt.

Referat:
Billetsalget er netop startet til den største sæson nogensinde. Verdensballetten kan opleves mandag den 16. juli klokken 19.30 i Den Tilsandede Kirke.